આ જથી ઘણાં વર્ષો પહેલાં કાઠિયાવાડથી નવો નવો હું વડોદરા કોમર્સ કોલેજમાં ભણવા આવ્યો ત્યારે ત્યાં મહારાષ્ટ્રીયનોનો પ્રભાવ હતો. મહારાષ્ટ્રીયનો બોડી બિલ્ડિંગમાં માનતા હતા. અમારા વખતની સ્કૂલોમાં અને અખાડામાં મહુવા-ભાવનગરમાં 74 વર્ષ પહેલાં ડબલબાર હતા, સિંગલબાર હતા. વેઈટ લિફટિંગ હતું. તેનાથી શરીર ખડતલ થતું. છોકરાઓ સ્ટ્રીટ ફાઈટ કરી શકતા. કુસ્તી કરી શકતા. આજે ગુજરાતી- બાળક ટીવી ઉપર માત્ર કુસ્તી જોઈને ખુશ થાય છે. ગુજરાતના કુસ્તીવાળા અખાડા અદૃશ્ય થઈ ગયા છે. હવે જાણે બોડી બિલ્ડિંગ એટલે સલમાન ખાનની માફક ગોટલા ઉપસાવવાની જ કળા છે તેમ આપણે માની લીધું છે. તમે અમેરિકન લેખક ચાર્લ્સ ફ્રેઝરનું પુસ્તક ‘બોડી બિલ્ડિંગ ફોર દ હાયજનિસ્ટ’ વાંચી જાઓ તો તમને ખ્યાલ આવશે કે બોડી બિલ્ડિંગ એ માત્ર સલમાન ખાન કે દારા સિંઘ કે રિતિક રોશનનો જ બિઝનેસ નથી. તમામ ગુજરાતી બાળકને બોડી બિલ્ડિંગના સંસ્કાર જરૂરી છે. તે માટે બોડી બિલ્ડિંગના સાયન્ટિફિક ફાયદા સમજવા જરૂરી છે.